CELEX: 62008CN0390
Language: et
Date: 2008-09-05 00:00:00
Title: Kohtuasi C-390/08: 5. septembril 2008 esitatud hagi — Euroopa Ühenduste Komisjon versus Luksemburgi Suurhertsogiriik

8.11.2008   
            
            
               ET
            
            
               Euroopa Liidu Teataja
            
            
               C 285/27
            
         5. septembril 2008 esitatud hagi — Euroopa Ühenduste Komisjon versus Luksemburgi Suurhertsogiriik
   (Kohtuasi C-390/08)
   (2008/C 285/45)
   Kohtumenetluse keel: prantsuse
   Pooled
   
      Hageja: Euroopa Ühenduste Komisjon (esindajad: U. Wölker ja J.-P. Keppenne)
   
      Kostja: Luksemburgi Suurhertsogiriik
   Hageja nõuded
   
               —
            
            
               Tuvastada, et kuna Luksemburgi Suurhertsogiriik ei ole esitanud teavet, mis on nõutav vastavalt Euroopa Parlamendi ja nõukogu 11. veebruari 2004. aasta otsuse nr 280/2004/EÜ ühenduse kasvuhoonegaaside heitmete järelevalve ja Kyoto protokolli rakendamise süsteemi kohta (1) artikli 3 lõikele 2 koostoimes komisjoni 10. veebruari 2005. aasta otsuse 2005/166/EÜ, millega kehtestatakse Euroopa Parlamendi ja nõukogu otsuse 280/2004/EÜ (ühenduse kasvuhoonegaaside heitmete järelevalve ja Kyoto protokolli rakendamise süsteemi kohta) rakenduseeskirjad (2), artiklitega 8, 9, 10 ja 11, siis on Luksemburgi Suurhertsogiriik rikkunud kohustusi, mis tulenevad otsuse nr 280/2004/EÜ artikli 3 lõikest 2 koostoimes otsuse nr 2005/166/EÜ artiklitega 8, 9, 10 ja 11;
            
         
               —
            
            
               mõista kohtukulud välja Luksemburgi Suurhertsogiriigilt.
            
         Väited ja peamised argumendid
   Otsuse nr 280/2004/EÜ artikli 3 lõike 2 alusel koostoimes otsusega nr 2005/166/EÜ on liikmesriigid kohustatud hiljemalt 15. märtsiks 2005 ja seejärel iga kahe aasta tagant esitama komisjonile teavet riiklike meetmete kohta, mis on võetud kasvuhoonegaaside heitkoguste piiramiseks ja/või vähendamiseks ning Kyoto protokolli rakendamiseks.
   Käesoleva hagi esitamise kuupäevaks ei olnud kostja sellistest meetmetest ikka veel teatanud.
   
      (1)  ELT L 49, lk 1; ELT eriväljaanne 15/08, lk 57.
   
      (2)  ELT L 55, lk 57.